Adjeng Ratna Suminar

Raden Adjeng Ratna Suminar (2 Nopèmber 1961 - 21 sèptèmber 2021) otabâ lebbi èkennal mènangka Adjeng Ratna Suminar, panèka akademisi bân angghuta DPR periode 2009 - 2014 (Komisi I). Ratna panèka tokoh masyarakat sè ta' lesso ngabdhiaghi abâ'na ḍâ' ḍaèrana. Ratna ngabdhi ḍâ' ḍaèrana abit sabellumma maso' ka politik bân dhâddhi angghuta dewan.

 Riwayât Kaoḍi'ân 
Ratna molaè ngabdhi ḍâ' masyarakat sajjhâk taon 1994 kalabân maddhek Yayasan Sosial bân Pamolangan. Bâḍâ sè aropa bhântowan beasiswa pamolangan ḍâ' mahasiswa è Universitas Sebelas Maret, Universitas Indonesia, Institut Teknologi Bandung, SMA Gorontalo, bân pan-bârâmpan kotta laènna è polo jhâbâ bân è lowar Jhâbâ bân è lowar naghârâ.

Salaèn ghânèka, Ratna jhughân apareng bânnya' bhântowan sosial bân bhâtowan ḍâ' korban bencana alam, è antarana: korban bencana Merapi è Yogyakarta; bencana alam è Pangandaran, Jhâbâ Bârâ'; Cikalong Wetan, Jhâbâ Bârâ'; Cililin, Jhâbâ Bârâ' è taon 2003; bân sè palèng anyar èntar ḍâ' pos korban Lion Air. Sala sèttong kaghiyadhân sosial sè è lowar naghârâ panèka tamaso' pamolèyan TKI/TKW sè aparkara"Ratna Suminar, Wanita Tangguh Bantu Pahlawan Devisa". Èyarsip ḍâri aslina tangghâl 17 Ḍèsèmber 2018. Èyaksès tangghâl 3 Jânuwari 2026. è Singapura, Malaysia, Arab Saudi bân Yordania.

 Pamolangan 
Adjeng Ratna Suminar nempo pamolangan SD è SDN Nagrak, Bandung. Saterrossa, Ratna nerrossaghi sakola’an è SMP Muhammadiyah Majalaya, Bandung. Sa'amponna lulus ḍâri SMP, Ratna nerrossaghi sakola’anna è SMAN Baleendah, Bandung. Ratna  ngaollè gellar Sarjana Ngoḍâ Universitas Islam Nusantara bân gellar S-1 Fakultas Hukum Universitas Islam Nusantara Bandung, gellar S-2 Sekolah Tinggi Manajemen Labora Jakarta bân gellar Doktor è Universitas Negeri Jakarta (UNJ). Kapardhuliyânna ḍâ’ pamolangan maḍâpa' Ratna dhâddhi dosen è Universitas Darma Persada, Jakarta.

 Kalowarga 
Ratna panèka ana' ka sapolo ḍâri 15 satarètanan. Ratna dhâddhi politikus binè' bân embu' tello' ana'. Namong hal ghânèka ta' madhâddhi Ratna mongkorè kawâjhibânna dhâddhi èbhu. Ratna teptep abherri' paratèyan sè rajâ ḍâ' kalowargana. Maskè kodhu ajhâlânaghi tugas kapentingan ra'yat, Ratna malolo nyempattaghi dhibi'na ghâbây lakè' bân na'-ana'na.  

 Sombher